ලග්ගල, හත්තොටඅමුණ, දාස්ගිරිය ප්‍රදේශයේ මැණික් පතලකින් රුපියල් කෝටි 03ක් පමණ වටිනා මැණික් ගලක් සොරකම් කර රත්නපුර ප්‍රදේශයේ ව්‍යාපාරිකයකුට අලෙවි කිරීමේ චෝදනාවක් මත පුද්ගලයන් දෙදෙනකු ලග්ගල පොලිසිය විසින් පෙරේදා සවස අත්අඩංගුවට ගෙන ඇත.දාස්ගිරිය ප්‍රදේශයේ මැණික් පතලක සැකකරුවන් වැඩ කරන අවස්ථාවේ එම මැණික් ගල සොරකම් කර ඇති බව පොලිසිය පවසයි.හත්තොටඅමුණ ප්‍රදේශයේ ව්‍යාපාරිකයෙක් ලග්ගල පොලිසියට කරන ලද පැමිණිල්ලක් අනුව සැකකරුවන් දෙදෙනකු අත්අඩංගුවට ගෙන තිබේ.අත්අඩංගුවට ගත් සැකකරුවන්ගෙන් ප්‍රශ්න කිරීමේදී ඔවුන් ළඟ තිබී රුපියල් දෙකෝටි අනූහත්ලක්ෂ දාහතරදහසක් පොලිසිය විසින් අත්අඩංගුවට ගෙන ඇත.